CELEX: 62017CA0603
Language: hr
Date: 2019-04-11 00:00:00
Title: predmet C-603/17: Presuda Suda (prvo vijeće) od 11. travnja 2019. (zahtjev za prethodnu odluku koji je uputio Supreme Court of the United Kingdom — Ujedinjena Kraljevina) — Peter Bosworth i Colin Hurley protiv Arcadia Petroleum Limited i dr. (Zahtjev za prethodnu odluku — Područje slobode, sigurnosti i pravde — Pravosudna suradnja u građanskim stvarima — Luganska konvencija II — Sudska nadležnost, priznavanje i izvršenje sudskih odluka u građanskim i trgovačkim stvarima — Glava II. odjeljak 5. (članci 18. do 21.) — Nadležnost u području pojedinačnih ugovora o radu)

17.6.2019   
            
            
               HR
            
            
               Službeni list Europske unije
            
            
               C 206/6
            
         
      Presuda Suda (prvo vijeće) od 11. travnja 2019. (zahtjev za prethodnu odluku koji je uputio Supreme Court of the United Kingdom — Ujedinjena Kraljevina) — Peter Bosworth i Colin Hurley protiv Arcadia Petroleum Limited i dr.
      (predmet C-603/17) (1)
      
      (Zahtjev za prethodnu odluku - Područje slobode, sigurnosti i pravde - Pravosudna suradnja u građanskim stvarima - Luganska konvencija II - Sudska nadležnost, priznavanje i izvršenje sudskih odluka u građanskim i trgovačkim stvarima - Glava II. odjeljak 5. (članci 18. do 21.) - Nadležnost u području pojedinačnih ugovora o radu)
      (2019/C 206/07)
      Jezik postupka: engleski
      
         Sud koji je uputio zahtjev
      
      Supreme Court of the United Kingdom
      
         Stranke glavnog postupka
      
      
         Tužitelji: Peter Bosworth, Colin Hurley
      
         Tuženik: Arcadia Petroleum Limited i drugi
      
         Izreka
      
      Odredbe glave II. odjeljka 5. (članci 18. do 21.) Konvencije o sudskoj nadležnosti, priznavanju i izvršenju sudskih odluka u građanskim i trgovačkim stvarima, potpisane 30. listopada 2007., čije je sklapanje u ime Zajednice odobreno Odlukom Vijeća 2009/430/EZ od 27. studenoga 2008., treba tumačiti na način da ugovor sklopljen između društva i fizičke osobe koja obavlja dužnosti njezina direktora ne stvara među njima odnos podređenosti te se stoga ne može smatrati „pojedinačnim ugovorom o radu” u smislu tih odredbi ako, iako su dioničar ili dioničari tog društva ovlašteni raskinuti taj ugovor, ta osoba ima mogućnost određivanja uvjeta tog ugovora ili ih stvarno odredi i ima ovlast samostalno nadzirati tekuće poslovanje tog društva i izvršavanje svojih dužnosti.
      
         (1)  SL C 437, 18. 12. 2017.